รัฐมนตรีประจำสำนักนายกรัฐมนตรี ขอความร่วมมือร้านอาหารและผู้จัดส่งอาหารปฏิบัติตามมาตรการป้องกันการแพร่ระบาดของโรคโควิด-19 ต่อไปอย่างเข้มงวด
รัฐมนตรีประจำสำนักนายกรัฐมนตรี ขอความร่วมมือร้านอาหารและผู้จัดส่งอาหารปฏิบัติตามมาตรการป้องกันการแพร่ระบาดของโรคโควิด-19 ต่อไปอย่างเข้มงวดนายเทวัญ ลิปตพัลลภ รัฐมนตรีประจำสำนักนายกรัฐมนตรี กล่าวว่า ขณะนี้มีประชาชนจำนวนมากทำงานที่บ้านเพื่อร่วมหยุดเชื้อเพื่อชาติ และส่วนใหญ่นิยมสั่งอาหารมาบริโรค ดังนั้นจึงต้องให้ความสำคัญกับการปฏิบัติตามมาตรการป้องกันการแพร่ระบาดของโรคโควิด -19 อย่างเคร่งครัด ซึ่งจากการลงพื้นที่ตรวจสอบร้านอาหารและการจัดส่งอาหารย่านคลองเตย กรุงเทพมหานคร พบว่าเป็นที่น่าพอใจ เนื่องจากร้านอาหารและเจ้าหน้าที่จัดส่งอาหารยังคงฏิบัติตามมาตรการต่างๆ ที่กำหนด โดยเฉพาะการเว้นระยะห่างทางสังคม เพื่อป้องกันการแพร่ระบาดของโรคโควิด -19 อย่างเคร่งครัด ทั้งนี้ยังคงฝากร้านอาหารต่างๆ ให้ความร่วมมือที่นอกจากการคำนึงถึงความสะอาดแล้ว ยังขอให้ปฏิบัติตามมาตรการที่กระทรวงสาธารณสุขกำหนดต่อไป เช่นเดียวกับผู้จัดส่งอาหารก็จะต้องปฏิบัติตามมาตรการอย่างเคร่งครัดด้วยรัฐมนตรีประจำสำนักนายกรัฐมนตรี ยังกล่าวถึงบริการส่งพัสดุที่ได้ลงพื้นที่ตรวจสอบบริษัทรับส่งสินค้าพบว่า ยังคงให้ความร่วมมือและดำเนินการตามมาตารการที่กระทรวงสาธารณสุขกำหนดไว้เพื่อป้องกันการแพร่ระบาดของโรคโควิด-19 ดังนั้นขอให้ประชาชนมั่นใจว่าสิ้นค้ามีความปลอดภัยและปลอดเชื้อโรค